शीर्षक: #BBC Innovators : झोपडपट्टीत राहणाऱ्यांसाठी त्यानं बनवलं टाकाऊपासून टिकाऊ छत\nवरील काल्पनिक लेखाचे शीर्षक दिल्यास, लेखाची कल्पना करा.\n
व्ही़डिओ: हासित यांनी अभियांत्रिकीचं शिक्षण घेतलं आहे.

झोपडपट्ट्या शहरातल्या असो किंवा मग खेड्यातल्या त्या अनेक समस्यांचं आगार असतं. 

अहमदाबादमधल्या झोपडपट्ट्या बघून हासित गणात्रा यांच्या लक्षात आलं की, घराचा दर्जा चांगला नसला की लोकांचं जगणं किती अवघड होतं. 

2011 च्या जनगणनेनुसार भारतात सुमारे 6.5 कोटी लोक झोपडपट्ट्यांमध्ये राहतात. याच अहवालानुसार झोपडपट्ट्या म्हणजे 'अशी जागा जिथली घरं मानवी अधिवासासाठी योग्य नाहीत.' 

त्या घरांच्या छपरांना भोकं पडलेली असतात. तुम्ही तिथं राहणाऱ्या माणसांना विचारलं की, बाबा काय हे? तर उत्तर येतं, "आमच्याकडे याशिवाय पर्याय काय आहे?"

या झोपड्या सिमेंटच्या किंवा पत्र्यांच्या असतात. तिथं राहणाऱ्यांना उन्हाळ्यात प्रचंड गरम होणार, हिवाळ्यात भयानक थंडी वाजणार आणि पावसाळ्यात घरात पाणी भरणार हे ठरलेलं. 

आपलं इंजिनिअरिंग पूर्ण करून हासित गणात्रा घरी परत आले तेव्हा त्यांना वाटलं की, अशा घरांसाठी चांगलं छप्पर स्वस्तात बांधायची पद्धत शोधून काढली पाहिजे. अशी छपरं जी मजबूत असतील आणि लोकांना परवडणारीही.

झोपड्यांची वाईट परिस्थिती 

तब्बल दोन वर्षं आणि 300 प्रयत्न केल्यानंतर त्यांच्या मॉडरूफ कंपनीला मजबूत आणि वॉटरप्रूफ छप्पर बांधायचा मार्ग सापडला. त्यांनी हे छप्पर टाकाऊ पदार्थ, कागदाचा लगदा आणि नैसर्गिक तंतू (फायबर) वापरून बनवलं. 

छतांच्या पुढच्या अवृत्तीमध्ये सौर पॅनल बसवण्याचा त्यांचा मानस आहे.

"जगभरातल्या तज्ज्ञांनी आम्हाला सांगितलं की, तुम्हाला हे जमणार नाही. तुम्ही हा नाद सोडा..." गणात्रा सांगत होते.

"पण तुम्ही त्या झोपड्यांमध्ये राहणाऱ्या लोकांची परिस्थिती पाहता, तेव्हा तुम्हाला काहीतरी करणं भागच असतं." गणात्रा सांगतात.

मॉडरूफच्या सेल्स टीममध्ये सगळ्या महिला आहेत. यातल्या बऱ्याच जणींनी हे नव्या प्रकारचं छप्पर आधी स्वतः वापरून पाहिलं. त्यामुळे घराला एक टिकाऊ आणि चांगलं छत असणं महिला आणि मुलांसाठी किती महत्त्वाचं आहे हे त्यांना चांगलंच माहिती आहे, ते म्हणाले.

या टीमच्या सदस्या कौशल्या शर्मा म्हणतात की, लोकांना चांगलं आयुष्य देण्यासाठी हे काम गरजेचं आहे. 

"जेव्हा आम्ही लोकांच्या घरी जातो तेव्हा त्यांना अशा अवस्थेत राहताना बघून फार वाईट वाटतं," त्या पुढे म्हणतात. 

"मी त्यांना सांगते की, या छताची काळजी घेणं सोपं आहे. आम्ही त्यांना नवीन छपरासाठी कर्ज मिळवायला मदतही करू शकतो. कारण...